b'\n_START_ARTICLE_\nEckhart Tolle\n_START_SECTION_\n\xc5\xbdivotopis\n_START_PARAGRAPH_\nTolle je ro\xc4\x91en u Njema\xc4\x8dkoj, a djetinjstvo je proveo u \xc5\xa0panjolskoj. Do trinaeste godine patio je od kroni\xc4\x8dne tjeskobe protkane depresijom i razmi\xc5\xa1ljao o samoubojstvu._NEWLINE_U Londonu je studirao filozofiju, psihologiju i knji\xc5\xbeevnost. U dvadeset i devetoj godini \xc5\xbeivota do\xc5\xbeivio je, prema vlastitim rije\xc4\x8dima, "duhovnu preobrazbu", ne\xc5\xa1to nalik uvu\xc4\x8denosti u "vrtlog energije", \xc5\xa1to je postalo prekretnicom u njegovu \xc5\xbeivotu. Nakon toga u Londonu po\xc4\x8dinje raditi s pojedincima i manjim skupinama kao savjetnik i duhovni u\xc4\x8ditelj i pi\xc5\xa1e priru\xc4\x8dnike samopomo\xc4\x87i u kojima iznosi svoje iskustvo._NEWLINE_Od 1995. godine \xc5\xbeivi i radi u Vancouveru. Tako\xc4\x91er dr\xc5\xbei predavanja diljem svijeta.'